2021. gada 11. janvārī Rīkojums Nr. 6

Rīgā (prot. Nr. 2 3. §)

**Par nekustamo īpašumu Drabešu pagastā, Amatas novadā, pirkšanu Zemessardzes mācību infrastruktūras attīstībai un paplašināšanai**

1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt šādus nekustamos īpašumus, kas nepieciešami Zemessardzes mācību infrastruktūras attīstībai un paplašināšanai:

1.1. nekustamo īpašumu "Astītes" (nekustamā īpašuma kadastra Nr. 4246 002 0147) – trīs zemes vienības (zemes vienību kadastra apzīmējumi 4246 002 0147, 4246 002 0149 un 4246 002 0150) 18 ha kopplatībā – Drabešu pagastā, Amatas novadā;

1.2. nekustamo īpašumu "Astītes–3" (nekustamā īpašuma kadastra Nr. 4246 002 0411) – divas zemes vienības (zemes vienību kadastra apzīmējumi 4246 002 0411 un 4246 002 0412) 4,2 ha kopplatībā – Drabešu pagastā, Amatas novadā.

2. Aizsardzības ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Aizsardzības ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2021. gadam paredzētajiem līdzekļiem.

Ministru prezidents A. K. Kariņš

Ministru prezidenta biedrs,

aizsardzības ministrs,

veselības ministra

pienākumu izpildītājs A. Pabriks